इलामको मंगलबारेस्थित भानुभक्त उच्चमाविका शिक्षक समेत रहेका उनका बाबु चन्द्र केशरले भने,'उसको गोल नै निर्णायक रहयो। औधी खुशी लागेको छ।' उनले थपे, 'टिम गेम हो। सबैले राम्रो खेलेर देशले जित्यो। सबै खेलाडीहरुले अत्यन्तै मेहेनतका साथ खेले र भारतलाई जित्न सम्भव भयो।' इलामको मंगलबारेस्थित घरमा टिभिमा प्रत्यक्ष प्रशारण हेरेका चन्द्रकेशर मध्यान्तरअघिको खेल हेर्दा निकै निराश थिए। तर, मध्यान्तर पछिको खेल सुरु भएपछि नै उनमा आशा पलाइसकेको थियो। उनले सुनाए, 'हाफ टाइपछिको गेम हेर्दा आशा पलायो। एक गोल फर्काउँछ जस्तो त गेमले नै देखाएको थियो।
